作者：陈人杰
词牌/韵律：沁园春

paragraphs: 万法皆空，空即是空，佛安在哉。
有云名妙净，可遮热恼，海名圆觉，堪洗尘埃。
翠竹真如，黄花般若，心上种来心上开。
教参熟，是菩提无树，明镜非台。
偷闲来此徘徊。
把人世黄粱都唤回。
算五陵豪客，百年荣贵，何如衲子，一钵生涯。
俯仰溪山，婆娑松桧，两腋清风茶一杯。
拿舟去，更扫尘东壁，聊记曾来。